Побач з ім – 35-гадовы Аляксандр таксама шчыруе над словамі тэксту. Тэхналогію працэсу пераказваць у дэталях не бяруся, бо, кажучы шчыра, не яна мяне зацікавіла – прагла адкрыць для сябе важнейшае: што адбываецца ў сэрцы разьбяра, пакуль карпее ён над кожнай літарай Слова са Святой Кнігі. І ці знаходзіць, што праз тыя біблійныя цытаты і тэксты, якія “матэрыялізуюцца” у ягоных руках, Бог звяртаецца, у тым ліку, да яго, чалавека, які вырашыў выпрастаць свой па-крыўлены лёс. І ці няма часам унутранага супраціўлення таму, чаму Бог навучае, да чаго кліча?